Džefs Feihijs

Džefrijs "Džefs" Deivids Feihijs (; dzimis ) ir amerikāņu aktieris, kurš plašāk pazīstams kā Frenks Lapiduss seriālā "Pazudušie" un arī pazīstams ar savu sadarbību ar režisoru Robertu Rodrigesu. Pazīstams arī ar lomām seriālos "Zem kupola" un Justified, kā arī filmās "Vaiats Erps" un "Zāles pļāvējs".

 Dzīvesgājums 
Džefs Feihijs piedzima 1952. gada 29. novembrī Olinā, Ņujorkas štatā, Džeinas un Frānsisa Feihiju ģimenē kā sestais bērns. Vēlāk ģimene pieauga līdz trīspadsmit bērniem. Džefs Fehijs uzauga Olinā, bet desmit gadu vecumā kopā ar ģimeni pārcēlās uz Bufalo, kur mācījās Nelsona Beikera vidusskolā, kuru vēlāk absolvēja.

Pēc tam viņš pameta mājas un vairākus gadus ceļoja pa pasauli, apmeklējot tādas valstis kā Indija un Izraēla, iztiku pelnot ar gadījuma darbiem. Vēlāk viņš atgriezās Bufalo, kur strādāja par aktieri Studio Arena teātrī. Pēc pārcelšanās uz Ņujorku Feihijs sāka interesēties par baletu un nodarbojas ar to trīs gadus. Kādu laiku viņš darbojās arī korī, bet pēc tam atgriezās teātrī, piedaloties vairākās labi zināmās izrādēs.

 Karjera 
Kā pats aktieris ir atzinis, viņam ļoti patīk pavadīt laiku filmēšanas laukumā, un viņš labprāt piedalās arī mazbudžeta projektos. Šī iemesla dēļ Džefs Feihijs ir filmējies vairāk nekā 120 filmās.

Pēc atgriešanās Ņujorkā pēc teātra izrādēm Londonā Džefs Feihijs debitēja televīzijā, piedaloties sešās ziepju operā "Viena dzīve lai dzīvot" epizodēs. Drīz pēc tam viņš debitēja filmā, piedaloties režisors Lorensa Kesdana 1985. gada vesterna filmā Silverado. Pēc lomas filmā "Psiho 3" Džefs Feihijs sāka pieņemt visdažādākos piedāvājumus, filmējoties gan mazbudžeta, gan mazāk zināmās filmās.

1990. gadā Klints Īstvuds izvēlējās Džefu Feihiju galvenajai lomai filmā "Baltais mednieks, melnā sirds". 1991. gadā aktieris filmējās trillerī Body Parts, kura režisors bija Ēriks Reds, filmas The Hitcher scenārists. 1992. gadā Džefs Feihijs piedalījās filmā "Zāles pļāvējs", kas viņam atnesa pirmo plašāko atpazīstamību. Neskatoties uz skandālu ar Stīvenu Kingu, kura īsstāsts tika izmantots filmas reklamēšanā, lai gan filmai ar to nebija nekā kopīga, tā guva komerciālus panākumus un vēlāk kļuva par kulta klasiku.

1994. gadā Džefs Feihijs filmā "Vaiats Erps" atveidoja otrā plāna lomu, uz kuru viņu uzaicināja režisors Lorenss Kesdans. 1995. gadā aktieris Dons Džonsons, ar kuru Feihijs bija iepazinies, viesojoties seriālā Miami Vice, uzaicināja viņu filmēties savā producenta projektā The Marshal. Neskatoties uz labiem reitingiem, seriāls tika atcelts pēc divām sezonām. Pēc tam aktieris atgriezās pie mazbudžeta filmiem.

2007. gadā režisors Roberts Rodrigess uzaicināja Džefu Feihiju atveidot otrā plāna lomu savā kopprojektā ar Kventinu Tarantīno filmā "Šausmu planēta". Pēc Feihija teiktā, Rodrigess bijis viņa ilggadējs fans jau kopš filmas Body Parts. Vēlāk Feihijs filmējās arī citos Rodrigesa projektos, tostarp "Mačete", "Alita: Kaujas eņģelis", "Hipnotika" un seriālā "No krēslas līdz rītausmai". Tajā pašā gadā parādījās pirmās ziņas par jaunu varoņu pievienošanu populārā seriāla "Pazudušie" ceturtajai sezonai, starp kuriem bija paredzēts parādīties arī Džefam Feihijam. Pēc seriāla producenta un scenārista Karltona Kjūza teiktā, viņš izvēlējās Feihiju lomai pēc tam, kad redzēja viņa aktierspēli seriālā The Marshal un filmā "Zāles pļāvējs". Seriālā Fehijs atveidoja pilotu Frenku Lapidusu — lomu, kuru viņš spēlēja līdz seriāla beigam 2010. gadā. Šī loma būtiski veicināja aktiera atpazīstamību.

Pēc tam Džefs Feihijs turpināja filmēties dažādās filmās, tostarp mazbudžeta projektos, kā jau iepriekš. Viņš arī atveidoja vieslomas televīzijas seriālos, piemēram, "Īpašo uzdevumu vienība Hawaii 5-0" un "Pēdējie Grimmi". Reizēm viņš ieguva arī atkārtotas lomas, piemēram, seriālā "Zem kupola", kas balstīts uz Stīvena Kinga romānu, kā arī seriālā "Teksasa sacelšanās", kas vēsta par Teksasas revolūciju. 2024. gadā Džefam Feihijam bija neliela loma filmā "Horizon: Amerikāņu sāga — Pirmā nodaļa". Kopš 2023. gada Feihijs atveido lomu seriālā Fire Country.

 Izvēlēta filmogrāfija 

 Lomas filmās 
GadsNosaukumsLoma1985SilveradoTairijs1986"Psiho 3" (Psycho III)Dveins1990"Baltais mednieks, melnā sirds" (White Hunter Black Heart)Pīts Verils1991Body PartsViljams Krušanks1992"Zāles pļāvējs" (The Lawnmower Man)Džobs Smits1994"Vaiats Erps" (Wyatt Earp)Aiks Klentons1995Darkman III: Die Darkman DiePīters Rūkers2007"Šausmu planēta" (Planet Terror)Dž. T.2010"Mačete" (Machete)Maikls Būts2011Guns, Girls and Gamblingkovbojs2012Lake EffectsRejsSushi GirlsMoriss2013BeneathDžordžs Maršs2019"Alita: Kaujas eņģelis" (Alita: Battle Angel)Maktīgs2021Locked InMels2022Dead Zonegalvenais priekšnieksBlack WarrantLaruso2023RuthlessDeils"Hipnotika" (Hypnotic)Kārls Everets2024"Horizon: Amerikāņu sāga — Pirmā nodaļa" (Horizon: An American Saga — Chapter 1)izsekotājs2025The Final LoadPīrss Batlers

 Televīzija 
GadsNosaukumsLomaPiezīmes1982—1984"Viena dzīve lai dzīvot" (One Life to Live)Gerijs Korelijs6 sērijas1986"Alfreds Hičkoks piedavā" (Alfred Hitchcock Presents)Rejs Līsērija: Enough Rope for TwoMiami ViceEdijs Kejssērija: When Irish Eyes Are Crying1995The Marshalmaršala vietnieks Vinstons Makbraidsgalvenā loma; 25 sērijas2001Nash BridgesNelsons Kolīnsssērija: Kill Joy2001Wolf LakeRasels Kellijssērija: Unaired Pilot2008PsychDačssērija: Daredevils!"Noziedzīgie prāti" (Criminal Minds)Keinssērija: Minimal Loss2009Cold CaseDerens Malojssērija: Jackals"CSI Maiami" (CSI Maiami)Alens Pīrsssērija: Dissolved2008—2010"Pazudušie" (Lost)Frenks Lapidussgalvenā loma; 28 sērijas2011"Likums un kārtība: Losandželosa" (Law & Order: Los Angeles)Terijs Brigssērija: Benedict Canyon2012"Revolūcija" (Revolution)Kens "Hačs" Hačinsonssērija: Soul Train2013"Īpašo uzdevumu vienība Hawaii 5-0" (Hawaii Five-0)Braiens Stīvensssērija: Kapu (Forbidden)"Zem kupola" (Under the Dome)šerifs Hovards "Djūks" Perkinss3 sērijas2015JustifiedZahārijs Rendolfsotrā plāna loma; 7 sērijas"Pēdējie Grimmi" (Grimm)Alberts Boudenssērija: Iron Hans"Teksasa sacelšanās" (Texas Rising)Tomass Rasksotrā plāna loma; 5 sērijas"Citplanētiešu iebrukums" (Falling Skies)Enoss Elisssērija: Reborn"No krēslas līdz rītausmai" (From Dusk Till Down: The Series)tēvocis Edijs Kruikšanks5 sērijasThe LibrariansĪzaks Stounssērija: And What Lies Beneath the StonesThe PlayerDžeks Fulerssērija: Tell"Skorpions" (Scorpion)Kenets Dodssērija: Sun of a Gun"Elle uz riteņiem" (Hell on Wheels)nometnes ārstssērija: Two Soldiers2016"Rītdienas leģendas" (Legends of Tommorow)Kventins Ternbūlssērija: Outlaw Country2017"Treniņa diena" (Training Day)Paikssērija: Wages of Sin2019"NCIS Ņūorleāna" (NCIS New Orleans)Čārlijs Konrojssērija: Reckoning2025"Institūts" (The Institute)vīrietis pie telefona3 sērijas2023—pašlaikFire CountryVolters Leone12 sērijas

 Atsauces 

 Ārējās saites 

Kategorija:1952. gadā dzimušie
Kategorija:Amerikāņu kinoaktieri
Kategorija:ASV teātra aktieri
Kategorija:ASV televīzijas aktieri